ຜູ້​ປົກ​ຄອງເກາະ ​ເປ​ີໂຕຣິ​ໂກ ທ່ານ​ຣິ​ຄາ​ໂດ ໂຣ​ລ​ແຊ​ລ​ໂລ ​ປະ​ກາດ​ລາ​ອອກ ​ຈາກ​ຕຳ​ແໜ່ງ 
ຢູ່​ໃນ​ການ​ຖະ​ແຫຼງ​ ຜ່ານ​ທາງວີ​ດີ​ໂອ ທີ່​​ນຳ​ອອກເຜີຍ​ແຜ່ ​ຢູ່​ໜ້າ​ເຟ​ສ​ບຸກ​ ຂອງ​ລັດ​ຖະ​ບານນັ້ນ ​ທ່ານ​ໂຣ​ແ​ຊລ​ໂລ ​ປະ​ກາດ​ວ່າ ​ທ່ານ​ຈະ​ລົງ​ຈາກ​ຕຳ​ແໜ່ງ ​ໃນ​ວັນ​ທີ 2 ເດືອນ​ສິງ​ຫາ.
ສຽງຮ້ອງໂຮໄດ້ຟົດສະໜັ່ນອອກມາຢູ່ທີ່ນະຄອນຫຼວງຂອງເປີໂຕ ຣີໂກ ໃນຕອນ ແລງ ວັນພຸດທີ່ຜ່ານມາ ຫຼັງຈາກຜູ້ປົກຄອງເກາະ ທ່ານຣິຄາໂດ ໂຣແຊລໂລ ທີ່ຕໍ່ສູ້ດີ້ນຮົນຢູ່ ນັ້ນ ໄດ້ປະກາດລາອອກຈາກຕຳແໜ່ງຫຼັງຈາກທີ່ມີການປະທ້ວງໃຫຍ່ດ້ວຍຄວາມໂມ ໂຫຂອງສາທາລະນະ ຢູ່ຕາມຖະໜົນຫົນທາງເປັນເວລາຫຼາຍວັນ ຢູ່ໃນການຖະແຫຼງຜ່ານທາງວີດີໂອ ທີ່ນຳອອກເຜີຍແຜ່ຢູ່ໜ້າເຟສບຸກຂອງລັດຖະບານ ທ່ານໂຣແຊລໂລ ໄດ້ປະກາດວ່າ ທ່ານຈະລົງຈາກຕຳແໜ່ງ ໃນວັນທີ 2 ເດືອນສິງຫາ ໂດຍກ່າວວ່າ ລັດຖະບານຂອງທ່ານ ໄດ້ຖືກຂົ່ມຂູ່ຖ້າຫາກທ່ານຍັງຢູ່ໃນໜ້າທີ່ຕໍ່ໄປ ທ່ານເປັນຜູ້ປົກຄອງເກາະຄົນທຳອິດທີ່ລາອອກ ນັບແຕ່ດິນແດນຂອງສະຫະລັດ ໄດ້ ເລີ້ມເລືອກຕັ້ງໂດຍກົງເອົາຜູ້ປົກຄອງເກາະໃນປີ 1947 ລັດຖະມົນຕີຍຸຕິທຳ ທ່ານ ນາງວານດາ ວາສເກສ ຜູ້ທີ່ໄດ້ຖືກເລື່ອນຊັ້ນຂຶ້ນໃນຖັນແຖວຂອງພວກສືບທອດຕຳ ແໜ່ງ ຫຼັງຈາກລັດຖະມົນຕີຕ່າງປະເທດຂອງເກາະ ທ່ານຫລຸຍ ຣີເວຣາ ໄດ້ລາອອກ ຍ້ອນຂ່າວນອງນັນ ການລົມກັນກັນທາງອອນໄລນ໌ ທີ່ໄດ້ຟົດເດືອດຂຶ້ນ ແລະໃນທີ່ສຸດ ກໍເຮັດໃຫ້ຕຳແໜ່ງຂອງທ່ານໂຣແຊລໂລຫລຸດມືໄປນັ້ນ ຈະເປັນຜູ້ເຂົ້າຮັບຕຳແໜ່ງແທນ ທ່ານນາງວານດາ ຣີນັນເຊຍໄດ້ຂຽນລົງທາງທວິດເຕີຫຼັງຈາກການລາອອກຂອງ ທ່ານ ໂຣແຊລໂລ ໂດຍສະແດງໃຫ້ເຫັນວ່າ ການປະທ້ວງອາດຈະດຳເນີນຕໍ່ໄປ ເຖິງແມ່ນວ່າ ທ່ານໂຣແຊລໂລ ໄດ້ອອກຈາກຕຳແໜ່ງແລ້ວ ຊາວໂປເຕ ຣິໂກ ຈຳນວນນຶ່ງຍັງມີຄວາມ ສົງໄສກ່ຽວກັບທ່ານນາງວາສເກສ ທີ່ມີຄວາມສຳພັນໃກ້ຊິດກັບລັດຖະບານທ່ານໂຣ ແຊລໂລ ຫຼາຍພັນຄົນທີ່ໄປເຕົ້າໂຮມກັນຢູ່ນອກທຳນຽບລັດຖະບານ ໃນນະຄອນແຊນຮວນ ທີ່ ເປັນເມືອງປະຫວັດສາດເກົ່າແກ່ ໄດ້ພາກັນສະຫຼອງຫຼັງຈາກການຖະແຫຼງຂອງທ່ານ ໂຣແຊລໂລ ໄດ້ເສັດສິ້ນລົງ ໂດຍໂບກທຸງຊາດ ແລະຮ້ອງເພງ ຂ່າວດັ່ງກ່າວຍັງເປັນທີ່ຍິນດີຈາກເຈົ້າຄອງນະຄອນແຊລຮວນ ທ່ານນາງຄາເມັນ ຢູລິນ ຄຣຸສ ຜູ້ທີ່ໄດ້ປະກາດຄວາມຕັ້ງໃຈຂອງທ່ານນາງແລ້ວວ່າຈະລົງແຂ່ງຂັນ ກັບທ່ານໂຣ ແຊລໂລ ໃນປີໜ້ານີ້ ທ່ານນາງໄດ້ຂຽນລົງຢູ່ໃນໜ້າທວິດເຕີຂອງທ່ານນາງວ່າ “ເປັນ ກຽດທີ່ເປັນພາກສ່ວນນຶ່ງຂອງປະເທດ ບ່ອນທີ່ປະຊາຊົນບໍ່ມີຄວາມຢ້ານກົວ ແລະລົງ ສູ່ຖະໜົນຫົນທາງໃນການປະຕິບັດຄວາມຈິງຂອງຄວາມຫວັງ ແລະເປັນກຽດ ນີ້ຫາກໍ່ ເປັນການເລີ້ມຕົ້ນ ໂປໂຕ ຣິໂກ ຈົ່ງຈະເລີນ ” ຄວາມໂມໂຫຂອງສາທາລະນະທີ່ນຳໄປສູ່ການລາອອກຂອງຜູ້ປົກຄອງເກາະໄດ້ຟົດ ເດືອດມາເປັນເວລາເກືອບສອງອາທິດກ່ອນ ເມື່ອໜັງສືພິມ ສູນກາງ ເພື່ອການສືບສວນສອບສວນຂອງເກາະດັ່ງກ່າວ ໄດ້ເປີດເຜີຍ ການລົມກັນເປັນກຸ່ມ ທາງອອນໄລນ໌ ເກືອບ 900 ໜ້າ ລະຫວ່າງທ່ານ ໂຣແຊລໂລ ແລະ ຜູ້ຊ່ວຍລະດັບສູງຫຼາຍຄົນ ແລະຄູ່ ຮ່ວມງານ ທີ່ລວມມີຂໍ້ຄວາມຫຍາບຄາຍ ທີ່ດູຖູກຜູ້ ເຄາະຮ້າຍຈາກພາຍຸເຮີຣິເຄນ ມາເຣຍ ໃນປີ 2017, ພ້ອມກັບຄຳເວົ້າ ທີ່ລັງກຽດແມ່ຍິງ ແລະພວກຮັກຮ່ວມເພດຕໍ່ຄູ່ ແຂ່ງທາງການເມືອງຂອງທ່ານ ໂຣ ແຊລໂລ